Legal Document

Category: 644

Text:
151. ΝΟΜΟΣ υπ’ αριθ. 497 της 17/20 Δεκ. 1976 (ΦΕΚ Α΄ 341) Περί εφαρμογής των διατάξεων του Ν.Δ. 199/1974 και επί των δυνάμει των Νόμ.Δ/των 4/1974, 9/1974 και 228/1974 ως και των Νόμ. 24/1975 και 322/1976, αποκατασταθέντων στρατιωτικών των Ενόπλων Δυνάμεων και ρυθμίσεως συναφών θεμάτων. Άρθρ.1-3.-(Κωδικοποιήθηκαν από το Π.Δ. 1041/1979, ΦΕΚ Α΄ 292 (κατωτ. σελ. 90,657). Άρθρ.4.-1.Αρχιπυροσβέσται οδηγοί, καταληφθέντες υπό του ορίου ηλικίας το έτος 1960 και προαχθέντες εις τον βαθμόν του Πυρονόμου καθ’ ον χρόνον διετηρήθησαν εις την ενέργειαν εκτός Οργανικών θέσεων προς συμπλήρωσιν συνταξίμου χρόνου κατ’ εφαρμογήν των διατάξεων του Ν.Δ. 4023/1959 «περί τροποποιήσεως και συμπληρώσεως διατάξεών τινων «περί Πυροσβεστικής Υπηρεσίας» αποκατασταθέντες δε κατά τας διατάξεις του Ν.Δ. 119/1974 «περί αναθεωρήσεως υποθέσεων οργάνων Χωροφυλακής, Αστυνομίας Πόλεων και Πυροσβεστικού Σώματος, εξελθόντων της Υπηρεσίας κατά το από 21/4/1967 μέχρις 23/7/1974 χρονικόν διάστημα δια πολιτικούς λόγους» και μη δυνηθέντες να επανέλθουν εις την ενεργόν υπηρεσίαν, κατά τα οριζόμενα εις το Ν.Δ. 4023/1959, προάγονται εις τον βαθμόν του Υποπυραγού οδηγού, εφ’ όσον κατά την δημοσίευσιν του παρόντος υπηρετούν νεώτεροί των, οι οποίοι κατά τον χρόνον καθ’ ον ανέκυψεν αδυναμία επαναφοράς αυτών (αποκατασταθέντων) εις την υπηρεσίαν έφερον τον βαθμόν τούτον. 2.Η σύνταξις των κατά την διάταξιν ταύτην προαγομένων κανονίζεται επί τη βάσει των αποδοχών του βαθμού τούτου και καταβάλλεται από της 1ης του μηνός εκδόσεως της περί αναπροσαρμογής ταύτης σχετικής πράξεως. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 90,646(γ) Τεύχος 739-Σελ. 140 29.Β.α.151 Πολιτικές και Στρατιωτικές Συντάξεις